**Zápisnica zo zasadnutia Obecného zastupiteľstva vo Veselom**

**zo dňa 3. 6. 2021**

**Prítomní: podľa prezenčnej listiny**

Program:

1. Otvorenie zasadnutia Obecného zastupiteľstva
2. Schválenie programu zasadnutia
3. Určenie overovateľov zápisnice a zapisovateľa

4. Kontrola uznesení

5. Školský rok 2021/2022 v MŠ a ZŠ vo Veselom

6. VZN obce Veselé o výške mesačného príspevku na čiastočnú úhradu výdavkov škôl

7. VZN obce Veselé o určení pravidiel času predaja – prerokovanie podnetu

8. Prerokovanie krajinno-architektonickej štúdie /pracovnej verzie/ Revitalizácia Veselé

9. Rôzne

10. Diskusia

11. Záver

1. Zasadnutie OZ otvorila V. Šipková, starostka obce. Na zasadnutí boli prítomní 7 poslanci. Zastupiteľstvo bolo uznášaniaschopné.
2. V. Šipková, starostka obce, predložila návrh programu zasadnutia.
3. V. Šipková predložila návrh na určenie overovateľov zápisnice poslancov Branislava Kukuča a Svetozára Benedikoviča, overovateľku zápisnice Bc. Máriu Krátkú.
4. Uznesenia zo zasadnutia obecného zastupiteľstva zo dňa 14. 12. 2020 predložila hlavná kontrolórka obce Mária Horinová.
5. Starostka obce informovala poslancov o počte detí prihlásených do ZŠ Veselé a o počte detí prihlásených do MŠ na školský rok 2021/22 po zápise do škôl.

Predložila správu Mgr. Aleny Jankechovej, riaditeľky ZŠ Veselé a Mgr. Zory Haringovej, riaditeľky MŠ Veselé, ktoré tvoria prílohu zápisnice.

Základná škola Dr. Štefana Moysesa je dvojtriedna, riaditeľka ZŠ je Mgr. Alena Jankechová. V školskom roku 2021/22 budú jednu triedu tvoriť spojené ročníky I. a II. s počtom detí 18, triedna učiteľka Mgr. Alena Jankechová. Druhú triedu spojené ročníky III. a IV. s počtom detí 12, triedna učiteľka Mgr. Renáta Valová. Školský klub detí bude pracovať v dvoch oddeleniach. Jedno oddelenie je pre 1. a 3. ročník s počtom detí 15, vychovávateľka Katarína Janáková, druhé oddelenie je pre druhý a štvrtý ročník s počtom detí 15, vychovávateľka Mgr. Andrea Magulová. Mesačný príspevok na čiastočnú úhradu výdavkov zariadenia, ŠKD, bol od roku 2011 vo výške 6,00 € mesačne. Obecné zastupiteľstvo vo Veselom prejednalo zvýšené náklady na činnosť ŠKD a navrhlo úpravu príspevku od začiatku školského roka 2021/22 vo výške 10,00 € mesačne.

V marci 2021 budova základnej školy bola pripojená na obecnú kanalizáciu a časť budovy od školského dvora bola zateplená a obnovená fasáda.

Ku koncu školského roka 2020/2021 počet detí prihlásených do MŠ Veselé je 43.

V školskom roku 2021/22 bude v MŠ detí, ktoré majú jeden rok pred plnením povinnej školskej dochádzky 11. 3 ročných detí 16, 4 ročných detí 24. Spolu 51.

Vzhľadom na zvýšený počet prijatých detí do MŠ je potrebné zriadiť ďalšiu triedu 3-ročných detí, vybaviť lehátkami, paplónmi, zariadením a pod. Prijať do pracovného pomeru pedagogických zamestnancov.

Mesačný príspevok na čiastočnú úhradu výdavkov zariadenia, MŠ, bol od roku 2011 vo výške 13,00 € mesačne. Obecné zastupiteľstvo vo Veselom prejednalo zvýšené náklady na činnosť MŠ a navrhlo úpravu príspevku od začiatku školského roka 2021/22 vo výške 25,00 € mesačne.

Vzhľadom na zvýšené náklady na nákup potravín je potrebné zmeniť finančné pásmo pre všetky kategórie stravníkov v Školskej jedálni z 1. finančného pásma do 2. finančného pásma a vzhľadom na zvýšený počet stravníkov je potrebné dovybaviť školskú kuchyňu a jedáleň.

1. Obecné zastupiteľstvo vo Veselom vzhľadom na predloženú správu doporučilo starostke obce Veselé zabezpečiť vypracovanie návrhu všeobecne záväzného nariadenia obce Veselé **o výške mesačného príspevku na čiastočnú úhradu výdavkov škôl a školských zariadení, o poskytnutí dotácie na podporu výchovy k stravovacím návykom dieťaťa a určení miesta a času zápisu dieťaťa na plnenie povinnej školskej dochádzky v základnej škole podľa predložených návrhov na úpravy a po jeho zverejnení predložiť na schválenie OZ.**
2. Starostka obce predložila poslancom OZ list JUDr. Singera, prokurátora Okresnej prokuratúry Piešťany, Pd 19/21/2204-3 zo dňa 2. 2. 2021, ktorým žiada vybrané obce okresu Piešťany o zaslanie „Zhodnotenie stavu zákonnosti v postupe obcí a miest na úseku určovania pravidiel času predaja v obchode a času prevádzky služieb“.

Na túto žiadosť obec Veselé odpovedala v tom zmysle, že obec neurčila pravidlá času predaja v obchode a času prevádzky služieb na svojom území a nemá vypracované všeobecne záväzné nariadenie a ani žiadne iné pravidlá času predaja v obchodoch a času prevádzky služieb. Obchody a poskytovatelia služieb sa riadia otváracou dobou z minulých období.

JUDr. Singer, prokurátor Okresnej prokuratúry Piešťany dňa 8. 4. 2021 listom Pd 44/21/2204-3 oznámil obci predmet a účel previerky. List tvorí súčasť zápisnice. Dňa 22. 4. 2021 zaslal JUDr. Singer, prokurátor Okresnej prokuratúry Piešťany obci Protokol o vykonaní previerky. Protokol tvorí súčasť zápisnice. Vzhľadom na pandémiu ochorenia covid-19 bol uvedený protokol prejednaný s prokurátorom telefonicky a obci bola zaslaná zápisnica o prerokovaní obsahu protokolu o vykonaní previerky, dňa 29. 4. 2021.

Protokol o vykonaní previerky Pd 44/21/2204-4 bol poslancom OZ predložený, boli s ním oboznámení a zobrali ho na vedomie. Doporučili Obci Veselé, zastúpenej Vierou Šipkovou, starostkou obce, vypracovať návrh všeobecne záväzného nariadenia obce Veselé o určení pravidiel času predaja v obchode a času prevádzky služieb na území obce Veselé. Po schválení záväzné nariadenie obce predložiť Okresnej prokuratúre Piešťany, Vážska 28, Piešťany.

1. Poslancom OZ bola zaslaná krajinno-architektonická štúdia „Revitalizácia Veselé“. Starostka obce s poslancami diskutovala o účelnosti a vybavenosti jednotlivých zón oddychu, vypracovaná štúdia bola prijatá kladne s malými doplnkami, ktoré starostka obce bude tlmočiť architektom na zapracovanie do štúdie. Doplnená štúdia bude zverejnená občanom na stránke obce.
2. Starostka obce informovala prítomných, že v zmysle § 25 zákona č. 50/1976 zb. o územnom plánovaní a stavebnom poriadku v znení neskorších predpisov obec požiada o preskúmanie návrhu územného plánu obce Veselé Okresný úrad Trnava, odbor výstavby a bytovej politiky, oddelenie územného plánovania, Trnava. Po získaní vyjadrenia o preskúmaní obec Veselé schváli VZN, ktorým sa vyhlasuje záväzná časť územného plánu obce Veselé.

Starostka obce informovala poslancov o aktuálnej situácii riešenia projektovej dokumentácie ČOV Veselé na základe výsledku vyhodnotenia ponúk s nízkou hodnotou podľa § 117 ZVO na predmet zákazky „Preprojektovanie technológie ČOV na modernú technológiu granulovanej biomasy s kapacitou 5000 EO“.

Úspešný uchádzač ZVO je firma ASIO-SK, s. r. o., Ul. 1. mája 1201, 01401 Bytča s cenou 24 800,00 € bez DPH.

Starostka obce opätovne predložila na prejednanie žiadosť Dagmar Hrončekovej, Veselé 56. Žiadateľka má záujem o zakúpenie časti parcely 1733/1, do ktorej zasahuje stavba rodinného domu s. č. 56 a parcely č. 41/7 vo vlastníctve obce Veselé, na ktorej je vybudovaná prístavba k rodinnému domu s. č. 56.

Starostka obce predložila poslancom OZ žiadosť Márie Bučkovej, bytom Veselé č. 77 o odpredaj pozemku p. č. 1781 zastavané plochy a nádvoria vo výmere 326 m2, ktorý bezprostredne susedí s nehnuteľnosťou v jej spoluvlastníctve.

Starostka obce predložila poslancom výpis uznesenia schváleného na valnom zhromaždení spoločnosti Obecná kanalizačná, s. r. o. zo dňa 26. marca 2021.

Starostka obce predložila návrh kúpnej zmluvy Obce Veselé, IČO: 00313165, zastúpenej Vierou Šipkovou, starostkou obce, s predávajúcim Veselebyvanie, s. r. o., Radlinského 40A, 92101 Piešťany, IČO: 50722603, zastúpený Andrejom Vittekom, konateľom spoločnosti. Predmetom zmluvy je prejav vôle Predávajúceho odplatne previesť vlastnícke právo predmetu prevodu na Kupujúceho a prejav vôle kupujúceho nadobudnúť vlastnícke právo k predmetu prevodu a tiež záväzok Kupujúceho zaplatiť Predávajúcemu dohodnutú kúpnu cenu za parcely 338/6 a 339/3. Cena za nehnuteľnosti je 1,00 €. Nakoľko je na tieto nehnuteľnosti záložné právo do 31. 3. 2022, starostka obce chce získať vyjadrenie odborníka pred uzavretím kúpnej zmluvy.

**Uznesenia Obecného zastupiteľstva vo Veselom zo dňa**

1. **6. 2021**

**Uznesenie Obecného zastupiteľstva vo Veselom č. 1/2021**

Obecné zastupiteľstvo vo Veselom

1. Schvaľuje

program zasadnutia obecného zastupiteľstva vo Veselom na deň 3. 6. 2021

1. Určuje

overovateľov zápisnice poslancov Branislava Kukuča a Svetozára Benedikoviča, zapisovateľku zápisnice Bc. Máriu Krátkú.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 2/2021**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 14. 12. 2020

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 3/2021**

Obecné zastupiteľstvo vo Veselom

1. Berie na vedomie

Správu starostky obce Viery Šipkovej o príprave škôl vo Veselom na školský rok 2021/2022

1. Doporučuje

Starostke obce Veselé zabezpečiť vypracovanie návrhu všeobecne záväzného nariadenia obce Veselé **o výške mesačného príspevku na čiastočnú úhradu výdavkov škôl a školských zariadení, o poskytnutí dotácie na podporu výchovy k stravovacím návykom dieťaťa a určení miesta a času zápisu dieťaťa na plnenie povinnej školskej dochádzky v základnej škole podľa predložených návrhov na úpravy a po jeho zverejnení predložiť na schválenie OZ.**

Prítomní 7 poslanci

Schválili 5 poslanci, neschválili poslanci Adriana Duračková a Branislav Kukuč

**Uznesenie Obecného zastupiteľstva vo Veselom č. 4/2021**

Obecné zastupiteľstvo vo Veselom

1. Berie na vedomie

Protokol o vykonaní previerky zn. Pd 44/21/2204-4, ktorý vydala Okresná prokuratúra Piešťany, Vážska 28, Piešťany, JUDr. Richard Singer, prokurátor, zo dňa 20. 4. 2021.

1. Doporučuje

Obci Veselé, zastúpenej Vierou Šipkovou, starostkou obce, vypracovať návrh všeobecne záväzného nariadenia obce Veselé o určení pravidiel času predaja v obchode a času prevádzky služieb na území obce Veselé. Po schválení záväzné nariadenie obce predložiť Okresnej prokuratúre Piešťany, Vážska 28, Piešťany.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 5/2021**

Obecné zastupiteľstvo vo Veselom

Berie na vedomie

Výpis uznesenia schváleného na valnom zhromaždení spoločnosti Obecná kanalizačná, s. r. o. zo dňa 26. marca 2021.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 6/2021**

Obecné zastupiteľstvo vo Veselom

1. Berie na vedomie

Návrh kúpnej zmluvy Obce Veselé, IČO: 00313165, zastúpenej Vierou Šipkovou, starostkou obce, s predávajúcim Veselebyvanie, s. r. o., Radlinského 40A, 92101 Piešťany, IČO: 50722603, zastúpený Andrejom Vittekom, konateľom spoločnosti, predmetom zmluvy je prejav vôle Predávajúceho odplatne previesť vlastnícke právo predmetu prevodu na Kupujúceho a prejav vôle kupujúceho nadobudnúť vlastnícke právo k predmetu prevodu a tiež záväzok Kupujúceho zaplatiť Predávajúcemu dohodnutú kúpnu cenu za parcely 338/6 a 339/3.

1. Doporučuje

Starostke obce zabezpečiť v spolupráci s predávajúcim získanie právneho názoru na predmetnú zmluvu.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 7/2021**

Obecné zastupiteľstvo vo Veselom

1. Berie na vedomie

Žiadosť Márie Bučkovej, bytom Veselé č. 77 o odpredaj pozemku p. č. 1781 zastavané plochy a nádvoria vo výmere 326 m2, ktorý bezprostredne susedí s nehnuteľnosťou v jej spoluvlastníctve.

1. Doporučuje

Žiadateľke Márii Bučkovej, bytom Veselé č. 77 zameranie pozemku p. č. 1781 zastavané plochy a nádvoria.

1. Doporučuje

Obci Veselé, po zameraní pozemku p. č. 1781 zastavané plochy a nádvoria, vypracovať a predložiť na schválenie OZ Veselé zámer obce Veselé odpredať nehnuteľný majetok žiadateľke.

**Uznesenie Obecného zastupiteľstva vo Veselom č. 8/2021**

Obecné zastupiteľstvo vo Veselom

1. Berie na vedomie

Žiadosť Dagmar Hrončekovej, bytom Veselé 56, o odpredaj časti parciel 41/7 a 1733/1 vo vlastníctve obce Veselé

1. Doporučuje

Žiadateľke Dagmar Hrončekovej bytom Veselé 56, predložiť Obecnému úradu vo Veselom č. 346 vypracovaný geometrický plán na oddelenie pozemkov, ako doklad k spracovaniu zámeru obce Veselé.

1. nesúhlasí

s užívaním vodovodnej šachty vybudovanej na p. č. 41/7 vo vlastníctve obce Veselé vlastníčkou susednej nehnuteľnosti, rod. domu s. č. 56, Dagmarou Hrončekovou

d) Doporučuje

Vlastníčke nehnuteľnosti rod. domu s. č. 56 Dagmar Hrončekovej vybudovanie vodovodnej šachty a prípojky na pozemku vo svojom vlastníctve.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 9/2021**

Obecné zastupiteľstvo vo Veselom

1. Berie na vedomie

Informácie starostky obce o aktuálnej situácii riešenia projektovej dokumentácie ČOV Veselé na základe výsledku vyhodnotenia ponúk s nízkou hodnotou podľa § 117 ZVO na predmet zákazky „Preprojektovanie technológie ČOV na modernú technológiu granulovanej biomasy s kapacitou 5000 EO“. Úspešný uchádzač ZVO je firma ASIO-SK, s. r. o., Ul. 1. mája 1201, 01401 Bytča s cenou 24 800,00 € bez DPH.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 10/2021**

Obecné zastupiteľstvo vo Veselom

1. Berie na vedomie

Vypracovanú štúdiu „Revitalizácia Veselé“ predloženú starostkou obce Veselé Vierou Šipkovou

1. Doporučuje

Starostke obce Veselé zabezpečiť implementáciu navrhovaných zmien a doplnkov do štúdie „Revitalizácia Veselé“.

Prítomní 7 poslanci

Schválili 7 poslanci

Vo Veselom 3. 6. 2021

Viera Šipková

Starostka obce

Zápisnicu spísala: Bc. Mária Krátká

Overovatelia zápisnice:

Branislav Kukuč .........................................

Svetozár Benedikovič ...........................................